wannaphong/clean_thaiwikipedia huggingface dataset:
# แกเร็ท แบร์รี
แกเร็ธ แบร์รี่  เกิดเมื่อวันที่ 23 กุมภาพันธ์ ค.ศ. 1981 เป็นนักฟุตบอลชาวอังกฤษในตำแหน่งกองกลางตัวรับ ปัจจุบันเลิกเล่นฟุตบอลแล้วโดยเล่นให้กับเวสต์บรอมมิชอัลเบียนเป็นสโมสรสุดท้าย แกเร็ธเป็นนักฟุตบอลที่ลงเล่นในพรีเมียร์ลีกของประเทศอังกฤษมากที่สุด คือ 653 ครั้งhttps://www.premierleague.com/stats/all-time  All-time Premier League Player Stats
# พรรคกรีน
พรรคกรีน  หรือ พรรคเขียว เป็นพรรคการเมืองที่จัดตั้งอย่างเป็นทางการ มีฐานอยู่บนหลักการการเมืองเขียว หลักการเหล่านี้รวมถึง สิ่งแวดล้อมนิยม การพึ่งพิงประชาธิปไตยรากหญ้า สันติวิธี และการสนับสนุนมูลเหตุแห่งความยุติธรรมทางสังคม ซึ่งรวมถึงเรื่องที่เกี่ยวกับสิทธิต่าง ๆ ของชนพื้นเมือง
ผู้สนับสนุนหลักการเหล่านี้หรือ "ชาวกรีน" เชื่อว่าการนำหลักการเหล่านี้มาสู่การปฏิบัติ จะนำไปสู่สุขภาพของประชาชน สังคม และระบบนิเวศ

thumb|ตัวอย่างตราสัญลักษณ์พรรคกรีน พรรคการเมืองของประเทศไทย

ปัจจุบัน มีพรรคกรีนอยู่ในประเทศต่าง ๆ ทั่วโลก ทั้งภูมิภาคอเมริกา ยุโรป แอฟริกา เอเชียและโอเชียเนีย พรรคกรีนในยุโรปมีความเคลื่อนไหวและบทบาทมากกว่าเมื่อเทียบกับพรรคกรีนในภูมิภาคอื่น ๆ เนื่องจากระบบการเลือกตั้งในภูมิภาคยุโรปที่ไม่ทำให้พรรคเล็กเสียเปรียบ

พรรคกรีน ประเทศไทย มีประชุมใหญ่จัดตั้งพรรค เมื่อวันที่ 24 มิถุนายน 2561 ที่ อำเภอทุ่งสง จังหวัดนครศรีธรรมราช ซึ่งตรงกับวันเปลี่ยนแปลงการปกครองของไทยครบ 86 ปี โดยที่ประชุมมีมติเลือกนายพงศา ชูแนม  ประธานมูลนิธิธนาคารต้นไม้เป็นหัวหน้าพรรคกรีนคนแรกและได้ยื่นจดทะเบียนกับ สำนักงานคณะกรรมการการเลือกตั้ง เมื่อวันที่ 26 กันยายน 2561 มีผู้ร่วมก่อตั้งพรรคครั้งแรกจำนวน 574 คน

 แหล่งข้อมูลอื่น 
 Global Greens  - เครือข่ายระดับโลกของพรรคกรีน
 Global Greens - พรรคกรีนทั่วโลก
 Global Greens Conference  - การประชุมกรีนโลกครั้งแรก เมื่อปี ค.ศ. 2001
  พรรคกรีนอื่น ๆ ในรายชื่อ พรรคฝ่ายซ้ายในโลก 
 ลิงก์ประวัติต่าง ๆ โดย Global Greens Network 

"พรรคกรีน - Green Party : ต้นไมัเป็นทรัพย์สิน ที่ทำกินถูกต้องเป็นธรรม เกษตรกรรมสุขภาพ สันติภาพยั่งยืน" http://www.greenpartythailand.org

"สำนักงานคณะกรรมการการเลือกตั้ง - ข้อมูลพรรคการเมือง" https://party.ect.go.th/dataparty-detail/95
# โดนัลด์ ดั๊ก
ข้อมูลจากดิสนีย์ โดยเฉพาะจากภาพยนตร์สั้นเรื่อง Donald Gets Drafted ในปี 1942 โดนัลด์ ดั๊กมีชื่อเต็มว่า Donald Fauntleroy Duck  thumb | rightวันเกิดอย่างเป็นทางการคือ 9 มิถุนายน ค.ศ. 1934  ซึ่งคือวันที่เปิดตัวภาพยนตร์ The Wise Little Hen แต่อย่างไรก็ตามใน The Three Caballeros (1944) ได้บอกว่าสั้น ๆ ว่าวันเกิดของเขาคือ "วันศุกร์ 13" ส่วนในตอน Donald's Happy Birthday ได้บอกวันเกิดไว้ว่าคือวันที่ 13 มีนาคมเมื่อ โดนัลด์ ดั๊ก ร่วมรบกับกองทัพสหรัฐ  โดนัลด์ ดั๊ก เป็นที่รู้จักและโด่งดังในประเทศแถบสแกนดิเนเวีย

เสียงของโดนัลด์ เป็นหนึ่งในเสียงที่มีเอกลักษณ์ที่สุดเสียงหนึ่งในแอนิเมชัน ให้เสียงโดย แคลเรนซ์ "ดักกี้" แนช จนถึงปี 1985 โดนัลด์ ดั๊ก ปรากฏตัวในภาพยนตร์มาแล้ว 18 เรื่อง การ์ตูนสั้น 150 เรื่อง ซีรีส์ทางโทรทัศน์ 8 เรื่อง และยังเป็นตัวการ์ตูนในวิดีโอเกมอีก 21 ชุด
# พรรคคอมมิวนิสต์
พรรคคอมมิวนิสต์  หมายถึง พรรคที่รณรงค์การนำหลักการทางสังคมของลัทธิคอมมิวนิสต์ไปใช้ ไปจนถึงการนำรูปแบบการปกครองแบบคอมมิวนิสต์ไปใช้ ชื่อ คอมมิวนิสต์ นั้น มีที่มาจาก คำประกาศพรรคคอมมิวนิสต์ เมื่อ ค.ศ. 1848 โดย คาร์ล มาร์กซ และ ฟรีดริช เองเงิลส์
พรรคคอมมิวนิสต์ในแนวคิดแบบลัทธิเลนินนั้นรวมเอาระบบการเมืองที่ใหญ่ขึ้นเอาไว้ด้วย และไม่ได้มีเพียงทิศทางทางอุดมการณ์เท่านั้น แต่ยังมีนโยบายองค์กรอีกเป็นจำนวนมาก

ปัจจุบันมีพรรคคอมมิวนิสต์เล็กใหญ่ไม่น้อยกว่าร้อย ๆ แห่งทั่วโลก โดยพรรคคอมมิวนิสต์ได้มีอำนาจปกครองรัฐในห้าประเทศ (จีน คิวบา เกาหลีเหนือ ลาว และ เวียดนาม) ซึ่งใช้การปกครองตามหลักการ "เผด็จการโดยชนชั้นกรรมาชีพ" โดยมีที่มาจากพรรคคอมมิวนิสต์แห่งสหภาพโซเวียตในสหภาพโซเวียต และต่อมาได้มีการจัดตั้งองค์การคอมมิวนิสต์สากล ซึ่งเป็นองค์กรหลักในการเผยแพร่พรรคคอมมิวนิสต์ในประเทศอื่น ๆ ทั่วโลก

 การตั้งชื่อพรรค 
องค์การคอมมิวนิสต์สากล รับเอาหลักการตั้งชื่อพรรคคอมมิวนิสต์ต่าง ๆ ให้เหมือนกันมาใช้ พรรคทุกพรรคจะต้องใช้ชื่อ "พรรคคอมมิวนิสต์ (ชื่อประเทศ)" ทุกวันนี้ มีพรรคคอมมิวนิสต์จำนวนมากที่ยังใช้ชื่อดังกล่าวอยู่ ในขณะที่พรรคคอมมิวนิสต์อื่น ๆ ได้เปลี่ยนไปใช้ชื่ออื่น สาเหตุหลักคือเพื่อหลีกเลี่ยงการจำกัดห้ามปรามของรัฐ ตัวอย่างหนึ่งคือ พรรคแรงงานสวิส ซึ่งก่อตั้งใน ค.ศ. 1944 เพื่อแทนที่ พรรคคอมมิวนิสต์สวิตเซอร์แลนด์ ซึ่งถูกทำให้ผิดกฎหมาย หรือเพื่อบอกว่ายอมรับอุดมการณ์ทางการเมืองที่กว้างขึ้น ตัวอย่างทั่วไปของกรณีหลังก็คือ การเปลี่ยนชื่อของพรรคคอมมิวนิสต์ต่าง ๆ ในยุโรปตะวันออก หลังสงครามโลกครั้งที่สอง ภายหลังการควบรวม กับพรรคสังคมนิยมประชาธิปไตยท้องถิ่น การควบรวมต่าง ๆ ดังกล่าว เกิดขึ้นในเยอรมนีตะวันออก (Socialist Unity Party of Germany), ฮังการี (Hungarian Working People's Party), โปแลนด์ (Polish United Workers Party) และ โรมาเนีย (Romanian Workers Party) ชื่อใหม่ ๆ ในยุคหลังสงคราม เช่น พรรคสังคมนิยม (Socialist Party), Socialist Unity Party, พรรคประชานิยม (Popular Party), พรรคกรรมกร (Workers Party) และ พรรคแรงงาน (Party of Labour)

หลักการตั้งชื่อของพรรคคอมมิวนิสต์เริ่มหลากหลายขึ้น เมื่อขบวนการคอมมิวนิสต์นานาชาติแตกออกเป็นส่วน ๆ จากการแยกกันของจีน-สหภาพโซเวียต ในทศวรรษ 1960 พรรคที่อยู่ข้างจีนหรือแอลเบเนียที่วิพากษ์วิจารณ์การนำของโซเวียต มักจะเพิ่มคำอย่าง "ปฏิวัติ" หรือ "มากซ์-เลนิน" เข้าไปในชื่อ เพื่อแยกตัวเองออกจากพรรคที่สนับสนุนโซเวียต

 รายชื่อพรรคคอมมิวนิสต์ปัจจุบัน 
  พรรคคอมมิวนิสต์จีน
  พรรคแรงงานเกาหลี
  พรรคคอมมิวนิสต์คิวบา
  พรรคประชาชนปฏิวัติลาว
  พรรคคอมมิวนิสต์เวียดนาม
  พรรคคอมมิวนิสต์แห่งสหราชอาณาจักร
  พรรคคอมมิวนิสต์แห่งสหพันธรัฐรัสเซีย
  พรรคคอมมิวนิสต์อินเดีย (ลัทธิมากซ์)
  พรรคคอมมิวนิสต์ยูเอสเอ
  พรรคคอมมิวนิสต์โปรตุเกส
  พรรคคอมมิวนิสต์ญี่ปุ่น
  พรรคคอมมิวนิสต์สเปน
  พรรคคอมมิวนิสต์ฝรั่งเศส
  พรรคคอมมิวนิสต์อิตาลี

 หัวหน้าพรรคคอมมิวนิสต์
# จักรพรรดิแว็สปาซิอานุส
ติตุส ฟลาวิอุส ไกซาร์ แว็สปาซิอานุส เอากุสตุส  เป็นจักรพรรดิแห่งจักรวรรดิโรมันของราชวงศ์เฟลเวียนระหว่างวันที่ 1 กรกฎาคม ค.ศ. 69 จนกระทั่งเสียชีวิตเมื่อวันที่ 23 มิถุนายน ค.ศ. 79 แว็สปาซิอานุสทรงเป็นผู้ก่อตั้งราชวงศ์ฟลาวิอุสแต่ก็เป็นราชวงศ์ที่มีอายุอันสั้น บัลลังก์ของจักรวรรดิโรมันครอบครองต่อมาโดยพระราชโอรสของแว็สปาซิอานุส ––ทีตุสและโดมิเทียนุส
# พระราชบัญญัติรับราชการทหาร ค.ศ. 1939
พระราชบัญญัติรับราชการทหารแห่งปี 1939 เป็นกฎหมายที่มีผลบังคับใช้ทันทีโดยรัฐสภาแห่งสหราชอาณาจักร นับตั้งแต่วันที่สหราชอาณาจักรประกาศสงครามกับนาซีเยอรมนี เมื่อวันที่ 3 กันยายน ค.ศ. 1939 อันเป็นจุดเริ่มต้นของสงครามโลกครั้งที่สองในทวีปยุโรป กฎหมายฉบับดังกล่าวได้มีผลบังคับใช้แทนที่พระราชบัญญัติเข้ารับการฝึกอบรมทางทหาร ซึ่งได้ผ่านออกมาในเดือนพฤษภาคมปีเดียวกัน และมีผลเกณฑ์ชายชาวอังกฤษทุกคน ซึ่งมีอายุระหว่าง 18-41 ปี โดยเนื้อหาของกฎหมายฉบับดังกล่าวได้รับการปรับปรุงแก้ไขในช่วงหลังสงคราม จนเกิดเป็น พระราชบัญญัติรับราชการแห่งชาติแห่งปี 1948
# จักรพรรดิติตุส
ติตุส ฟลาวิอุส ไกซาร์ แว็สปาซิอานุส เอากุสตุส (30 ธันวาคม ค.ศ. 39 – 13 กันยายน ค.ศ. 81) เป็นจักรพรรดิแห่งจักรวรรดิโรมันของราชวงศ์ฟลาวิอุสองค์ที่สอง ระหว่างวันที่ 24 มิถุนายน ค.ศ. 79 ถึงวันที่ 13 กันยายน ค.ศ. 81 ราชวงศ์นี้ก่อตั้งโดยพระราชบิดาจักรพรรดิแว็สปาซิอานุสซึ่งเป็นราชวงศ์ที่มีจักรพรรดิเพียงสามพระองค์ที่รวมทั้งจักรพรรดิดอมิติอานุสพระอนุชาผู้ครองราชย์ต่อจากติตุส

ก่อนที่จะขึ้นครองราชย์เป็นพระจักรพรรดิติตุสเป็นแม่ทัพโรมันผู้มีชื่อเสียงผู้รับราชการภายใต้พระราชบิดาในจังหวัดยูเดีย (Iudaea Province) ระหว่างสงครามยิว-โรมันครั้งที่หนึ่ง (First Jewish-Roman War) ที่เกิดขึ้นระหว่างปี ค.ศ. 67 ถึงปี ค.ศ. 70 สงครามมายุติลงชั่วคราวเมื่อจักรพรรดิแนโรมาเสด็จสวรรคตอย่างกะทันหันเมื่อวันที่ 9 มิถุนายน ค.ศ. 68 เมื่อจักรพรรดิแว็สปาซิอานุสเข้าชิงอำนาจในการเป็นพระจักรพรรดิระหว่างสมัยที่เรียกว่าปีสี่จักรพรรดิ (Year of the Four Emperors)เมื่อจักรพรรดิแว็สปาซิอานุสได้รับการประกาศให้เป็นพระจักรพรรดิเมื่อวันที่ 1 กรกฎาคม ค.ศ. 69 ติตุสก็ได้รับมอบหมายให้ทำสงครามปราบปรามชาวยิวในยูเดียต่อให้เสร็จสิ้น ซึ่งติตุสก็สามารถทำสำเร็จได้ในปี ค.ศ. 70 โดยการล้อมกรุงเยรุซาเล็ม และทำลายเมืองและวัดที่สองแห่งกรุงเยรุซาเล็ม เพื่อเป็นการฉลองในความสำเร็จอันยิ่งใหญ่ครั้งนี้ ทางกรุงโรมก็ได้ก็สร้างประตูชัยติตุส (Arch of Titus) เพื่อเป็นเกียรติให้แก่ติตุสซึ่งยังคงตั้งอยู่ในกรุงโรมจนปัจจุบันนี้

ระหว่างรัชสมัยการปกครองของพระราชบิดา ติตุสก็สร้างชื่อเสียงในทางที่ไม่ใคร่ดีนักในฐานะผู้บังคับบัญชากองทหารรักษาพระองค์เพรทอเรียน (Praetorian Guard) โดยไปมีความสัมพันธ์อันเป็นที่ร่ำลือกับพระราชินีชาวยิวแบเรนิซ แม้ว่าเรื่องชื่อเสียงจะเป็นที่น่ากังวลอยู่บ้าง แต่ติตุสก็ขึ้นครองราชย์เป็นพระจักรพรรดิต่อจากพระราชบิดาด้วยความมีประสิทธิภาพ และถือว่าเป็นพระจักรพรรดิผู้มีคุณธรรมโดยซุเอโตนิอุส(Suetonius) และนักประวัติศาสตร์ร่วมสมัยคนอื่น ๆ

ในฐานะพระจักรพรรดิติตุสมีชื่อเสียงในการสร้างสิ่งก่อสร้างสาธารณะในกรุงโรม โดยสร้างสนามกีฬากลางแจ้งเฟลเวียน (Flavian Amphitheatre) หรือที่เรียกว่าโคลอสเซียมที่เริ่มขึ้นในรัชสมัยของพระราชบิดาจนเสร็จ นอกจากนั้นแล้วก็ยังทรงได้ชื่อว่าเป็นพระจักรพรรดิผู้มีพระมหากรุณาธิคุณในการทรงช่วยเหลือประชาชนในเมื่อมีเหตุการณ์ร้ายเกิดขึ้นสองครั้ง ๆ แรกเมื่อภูเขาไฟวิสุเวียสระเบิดในปี ค.ศ. 79 และครั้งที่สองเมื่อเกิดเพลิงไหม้ขึ้นในกรุงโรมในปี ค.ศ. 80

จักรพรรดิติตุสครองราชย์อยู่ไม่ทันถึงสองปีก็เสด็จสวรรคตด้วยไข้เมื่อวันที่ 13 กันยายน ค.ศ. 81 และได้รับการแต่งตั้งให้เป็นเทพ (Apotheosis) โดยสภาเซเนตโรมัน
# พระราชบัญญัติว่าด้วยการขึ้นทะเบียนแห่งชาติ
พระราชบัญญัติว่าด้วยการขึ้นทะเบียนแห่งชาติ เป็นพระราชบัญญัติแห่งรัฐสภาแห่งสหราชอาณาจักร ซึ่งผ่านเมื่อวันที่ 5 กันยายน ค.ศ. 1939 เพื่อใช้เป็นมาตรการฉุกเฉินระหว่างสงครามโลกครั้งที่สอง พระราชบัญญัติดังกล่าวมีผลให้เกิดการก่อตั้งสำนักขึ้นทะเบียนแห่งชาติ ซึ่งมีผลตั้งแต่วันที่ 29 กันยายน 1939 เป็นต้นไป รวมไปถึงการใช้บัตรประชาชน และเอกสารที่จำเป็นไปรายงานตัวต่อตำรวจภายใน 48 ชั่วโมง กฎหมายฉบับดังกล่าวถูกยกเลิกเมื่อวันที่ 22 พฤษภาคม ค.ศ. 1952

 แหล่งข้อมูลอื่น 
 Select Committee on Home Affairs Fourth Report, 20 July 2004
 Michael Caines, Identity crisis , Times Online, 16 April 2006
 Nick Cohen, Blunkett's identity crisis, The Observer, 30 June 2002
 Jon Agar, Identity cards in Britain: past experience and policy implications 
 Privacy International, History of ID Cards in the United Kingdom , 1 Jan 1997
 Statewatch, Identity cards in the UK - a lesson from history
# ประเทศบราซิลในโอลิมปิกฤดูร้อน 2008
ประเทศบราซิล เข้าร่วมแข่งขันกีฬาโอลิมปิกฤดูร้อน ครั้งที่ 29 ค.ศ. 2008 (พ.ศ. 2551) ที่กรุงปักกิ่ง สาธารณรัฐประชาชนจีน ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติบราซิลเป็นผู้ทำหน้าที่ในการส่งนักกีฬาเข้าร่วมแข่งขันจำนวน 277 คน ใน 25 ชนิดกีฬา ผลการแข่งขันครั้งนี้ประเทศบราซิลได้รับเหรียญรางวัลได้แก่ 3 เหรียญทอง 4 เหรียญเงิน และ 10 เหรียญทองแดง รวมทั้งหมด 17 เหรียญ

 นักกีฬาที่ได้รับเหรียญรางวัล

 เหรียญ นักกีฬา กีฬา รายการ วันที่  ซีซาร์ คลีโอ ฟีโล  ว่ายน้ำ  Men's 50 m freestyle    มอร์เรน แม็กกี้  กรีฑา  Women's long jump  

 กรีฑา 

ผลการแข่งขันดังนี้ :

ชาย
ลู่และถนน
นักกีฬารายการฮีทรอบก่อนรองฯรอบรองฯชิงชนะเลิศผลอันดับผลอันดับผลอันดับผลอันดับ

ลาน
นักกีฬารายการรอบคัดเลือกชิงชนะเลิศระยะทางอันดับระยะทางอันดับ
# ประเทศสโลวาเกียในโอลิมปิกฤดูร้อน 2008
สาธารณรัฐสโลวัก เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง สาธารณรัฐประชาชนจีน ระหว่างวันที่ 8 – 24 สิงหาคม พ.ศ. 2551. Slovakia Olympics Team
เหรียญรางวัล

MedalNameSportEvent     Canoeing  Men's C-1     Canoeing  Women's K-1   Peter Hochschorner  Canoeing  Men's C-2     Shooting  Women's trap   Michal RiszdorferRichard RiszdorferJuraj TarrErik Vlček   Canoeing  Men's K-4 1000 m     Wrestling  Men's freestyle 120 kg
# จักรพรรดิฮาดริอานุส
จักรพรรดิฮาดริอานุส หรือ ปูบลิอุส เอลิอุส ฮาดริอานุส  (24 มกราคม ค.ศ. 76 – 10 กรกฎาคม ค.ศ. 138) ฮาดริอานุสเป็นจักรพรรดิแห่งจักรวรรดิโรมันของราชวงศ์เนอร์วัน-อันโตเนียนระหว่างวันที่ 10 สิงหาคม ค.ศ. 117 ถึงวันที่ 10 กรกฎาคม ค.ศ. 138 พระนามเมื่อเป็นจักรพรรดิคือ “Imperator Caesar Divi Traiani filius Traianus Hadrianus Augustus” และ “Divus Hadrianus” หลังจากได้รับการแต่งตั้งให้เป็นเทพ ฮาดริอานุสเป็นจักรพรรดิองค์ที่สามในบรรดา “จักรพรรดิโรมันผู้ทรงคุณธรรมห้าพระองค์” (Five Good Emperors) หรือองค์ที่สองของข้อเสนอของราชวงศ์อัลปิโอ-เอเลียนเมื่อไม่นานมานี้ นอกจากนั้นก็ยังทรงเป็นนักปรัชญาลัทธิสโตอิก (Stoicism) และ ลัทธิเอพิคิวเรียน (Epicureanism) ฮาดริอานุสมาจากตระกูลเอลิอุส (Aelius) ซึ่งเป็นตระกูลโรมันโบราณAlicia M. Canto, «Saeculum Aelium, saeculum Hispanum: Promoción y poder de los hispanos en Roma», en: Hispania. El Legado de Roma. En el año de Trajano, Madrid-Zaragoza, Ministerio de Cultura, 1998, págs. 209-224, y Madrid-Mérida, 1999, 234-251 esta edición ahora en Academia.edu y, con más detalle, en «La dinastía Ulpio-Aelia (96-192 d. C.): ni tan 'Buenos', ni tan 'Adoptivos' ni tan 'Antoninos'», Gerión 21.1, 2003, pp. 263-305 (http://www.ucm.es/BUCM/revistas/ghi/02130181/articulos/GERI0303120305A.PDF); see later http://www.fondazionecanussio.org/palaestra/blazquez.pdf, p.13 (2005) or http://dialnet.unirioja.es/servlet/articulo?codigo=2251672 (2006)
# ประเทศมองโกเลียในโอลิมปิกฤดูร้อน 2008
ประเทศมองโกเลีย เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง สาธารณรัฐประชาชนจีน ระหว่างวันที่ 8 สิงหาคม – 24 สิงหาคม พ.ศ. 2551 โดยเข้าร่วมการแข่งขันในกีฬา 7 ชนิด "Interview: Official says Mongolia expects 2 medals from Beijing Olympics", Xinhua, July 29, 2008 กีฬาโอลิมปิกครั้งนี้เป็นครั้งที่มองโกเลียประสบความสำเร็จมากที่สุด ได้ 2 เหรียญทอง 2 เหรียญเงิน"Mongolia gains two gold and two silver in Beijing Games" , Montsame Agency, August 24, 2008 มากกว่าที่เคยได้ 2 เหรียญเงินและ 2 เหรียญทองแดงที่มอสโกเมื่อ พ.ศ. 2523 
เหรียญรางวัล
Judoka Naidangiin Tüvshinbayar เป็นนักกีฬาชาวมองโกเลียคนแรก ที่ได้เหรียญทองโอลิมปิก  Otryadin Gündegmaa เป็นนักกีฬาเหรียญเงินคนแรกนับตั้งแต่กีฬาโอลิมปิกที่มอสโก พ.ศ. 2523 Pürevdorjiin Serdamba เป็นนักมวยสากลชาวมองโกเลียคนแรกที่ได้เหรียญเงินกีฬาโอลิมปิก ส่วน Enkhbatyn Badar-Uugan เป็นนักมวยสากลสมัครเล่นชาวมองโกเลียคนแรกที่ได้เหรียญทองในกีฬาชนิดนี้

 เหรียญ ชื่อ กีฬา ประเภท   Naidangiin Tüvshinbayar  ยูโด  รุ่น 100 กิโลกรัมชาย   Enkhbatyn Badar-Uugan  มวยสากลสมัครเล่น  รุ่นแบนตัมเวท ชาย   Otryadyn Gündegmaa  ยิงปืน  ปืนพก 25 เมตร หญิง    Pürevdorjiin Serdamba  มวยสากลสมัครเล่น  รุ่นไลท์ฟลายเวท
# อลิสา อินทุสมิต
ชัชชญา เกวสต้า รามอส เป็นที่รู้จักในชื่อ อลิสา อินทุสมิต (ชื่อเล่น: ยู่ยี่) เกิดเมื่อวันที่ 10 สิงหาคม พ.ศ. 2516 เป็นอดีตนางแบบ นักแสดง นักร้อง ชาวไทย เกิดที่กรุงเทพมหานคร โด่งดังจากการถ่ายแบบชุดว่ายน้ำ ตามหน้านิตยสารต่าง ๆ  ต่อมาจึงมีผลงานโฆษณาเนสกาแฟเชค มีผลงานแสดงภาพยนตร์ ละคร ถ่ายแบบ งานพิธีกรรายการ และมีผลงานเพลง โดยออกอัลบั้มที่ชื่อ ยังไงก็ไม่เรียบ กับค่ายแกรมมี่ มีเพลงดังอย่าง "จงเป็นสุข เป็นสุขเถิด"ติดยาหรือเป็นโรค ขอยู่ยี่เปิดใจ แล้วหายหน้าไปจากวงการบันเทิง
 
ชีวิตส่วนตัว สมรสกับ แฟรงก์ ฟรานซิสโก เกวสต้า ชาวสเปนมีอาชีพเป็นพิธีกรรายการโทรทัศน์และครูสอนเทนนิสให้กับเยาวชน และมีบุตรด้วยกันสามคนยู่ยี่ท้องแฝด3เดือนหายหน้า-โผล่แถลงFrank de la jungla ยู่ยี่ตกเป็นข่าวลือว่าเข้าไปพัวพันกับการค้ายาเสพติดและป่วยเป็นโรคร้าย ด้วยร่างกายซูบผอมจนผิดหูผิดตา แต่หลังจากข่าวไม่ทันครบสองเดือน ก็ออกมายอมรับว่าหย่าขาดกับสามีเรียบร้อยแล้ว เนื่องจากทะเลาะกัน ครอบครัวไม่ราบรื่น และอยากกลับเข้ามาทำงานในวงการบันเทิง ต่อมาวันที่ 12 พฤศจิกายน พ.ศ. 2555 ถูกจับกุมที่สนามบินดอนเมืองขณะพกพาโคเคนขนาด 5 มิลลิกรัมเข้าประเทศ ถูกแจ้งข้อหามียาเสพติดให้โทษประเภท 1 (โคเคน) ไว้ในครอบครองเพื่อเสพ และให้การรับสารภาพ ต่อมาในวันที่ 12 มิถุนายน พ.ศ. 2557 ถูกศาลตัดสินให้จำคุก 15 ปี 3 เดือน โดยถูกนำตัวส่งเข้าเรือนจำทันทีหน้า 1 ต่อ หน้า 15,  'ยู่ยี่' โดนจำคุก15ปี3เดือน. เดลินิวส์ฉบับที่ 23,619: วันศุกร์ที่ 13 มิถุนายน พ.ศ. 2557 แรม 1 ค่ำ เดือน 7 ปีมะเมีย โดยทนายความถึงสองคนได้ลาออกจากการทำคดี ซึ่งอาจเกี่ยวพันกับผู้มีอิทธิพล 

ด้านบทบาทการแสดง เริ่มแสดงภาพยนตร์ไทยเรื่องแรก คือ ครั้งนี้โลกฉุดไม่อยู่ ได้รับรางวัลพระสุรัสวดี (ตุ๊กตาทอง) และ รางวัลชมรมวิจารณ์บันเทิง ในปี 2535 สาขาผู้แสดงสมทบหญิงยอดเยี่ยม และ เอ๋อเหรอ เป็นภาพยนตร์เรื่องล่าสุดที่แสดง

ผลงาน
ภาพยนตร์
 ครั้งนี้โลกฉุดไม่อยู่ (2535) รับบท วิภาดา
 มอแกน 99 1/2 ก็ถึงได้ (2535)
 จะใหญ่จะย่อก็พ่อเรา (2535)
 หยุดไม่ได้ถ้าหัวใจจะซิ่ง (2538)
 เอ๋อเหรอ (2548) รับบท แฮ๋ว

รายการ
music special ช่อง 3 (2531-2535)
 แบง แบง แบง ช่อง 9

มิวสิควิดีโอ
 2533 เพลง เธอคือไฟ ของ ชาย
 2534 เพลง พริกขี้หนู ของ ธงไชย แมคอินไตย์
 2535 เพลง วัตถุไวไฟ ของ อำพล ลำพูน
 2535 เพลง บ่อนทำลาย ของ อำพล ลำพูน
 2536 เพลง ชน ของ พีท ทองเจือ

 อัลบั้มเพลงของค่ายจีเอ็มเอ็ม แกรมมี่ 
 ยังไงก็ไม่เรียบ (2537)Album Detail 

 ไม่รู้สาเหตุ แต่ยู่ยี่เรียกว่า "เอ๋ง" (2539)

โฆษณา
 แป้งหอมเลอเวีย
 แชมพูซันซิล 
 เนสกาแฟเชค 
 นมเปรี้ยวดัชมิลล์

 ละครโทรทัศน์ 
 นิยายรักนักศึกษา (2533) ช่อง 3
 ทางโค้ง (2535) ช่อง 3
 เลือดเข้าตา (2538) ช่อง 5
 ชุมทางเขาชุมทอง (2540) ช่อง 5
 3 หนุ่ม 3 มุม (รับเชิญ) ช่อง 7
 ดั่งไฟใต้น้ำ (2542) ช่อง 7
 รักคุณเข้าแล้ว…อย่างกะทันหัน (2543) ช่อง 7
 Club Friday The Series Hot Love Issue ตอน เหตุร้ายในครอบครัว (2567) ช่องวัน 31
 หยดฝนกลิ่นสนิม (2567) ช่องวัน 31
# จักรพรรดิแซ็ปติมิอุส แซเวรุส
จักรพรรดิแซ็ปติมิอุส แซเวรุส มีพระนามเต็มว่า ลูเชียส แซ็ปติมิอุส แซเวรุส  (11 เมษายน ค.ศ. 145 – 4 กุมภาพันธ์ ค.ศ. 211) แซ็ปติมิอุส แซเวรุสเป็นจักรพรรดิแห่งจักรวรรดิโรมันของราชวงศ์เซเวอรันหลายสมัย 
 14 เมษายน ค.ศ. 193 – กุมภาพันธ์ ค.ศ. 197 แข่งกับผู้อื่น
 กุมภาพันธ์ ค.ศ. 197 – ค.ศ. 198 ผู้เดียว
 ค.ศ. 198 – ค.ศ. 209 ร่วมกับคาราคัลลา
 ค.ศ. 209 – 4 กุมภาพันธ์ ค.ศ. 211 ร่วมกับคาราคัลลาและเกธา
แซ็ปติมิอุส แซเวรุสเกิดที่ในปัจจุบันเป็นประเทศลิเบียซึ่งทำให้เป็นจักรพรรดิโรมันองค์แรกที่เกิดในจังหวัดโรมันของแอฟริกา
# ทีแอลซี (แก้ความกำกวม)
ทีแอลซี อาจหมายถึง

 ย่อมมาจาก Tender , Liveing ,Care

 ทีแอลซี กลุ่มดนตรีสัญชาติอเมริกัน ประกอบด้วยสมาชิก ทิออน "ที-บอซ" วัตคินส์, ลิซา "เลฟต์ อาย" โลปส์ และโรซอนดา "ชิลลี" โทมัส
 ทีแอลซี  เทคนิคทางเคมีอย่างหนึ่งที่ใช้ในการแยกและระบุสารเคมี
# ยูทาห์เซนต์
ยูทาห์เซนต์ เป็นวงดนตรีแนวแดนซ์จากอังกฤษ ประกอบด้วยสมาชิกคู่ดูโอ เจ็ต วิลลิส และ ทิม การ์บัต มีเพลงฮิต คือ "Something Good" โดยเอาเสียงแซมเปิล ของ เคต บุช รีมิกซ์ใหม่ ใน 2008 จนออกอีกครั้งในปี พ.ศ. 2551 ก็ทำให้เป็นเพลงนิยมไปทั้งโลก

 ผลงาม 
 อัลบั้ม 
 Utah Saints (1992) #10 UK
 Two (2000)
 Freshtraxxx Vol 3 (mix album) (2008)

 ซิงเกิล 
 "What Can You Do For Me" (ใช้แซมเพิลเพลงจาก "There Must Be an Angel (Playing with My Heart)" โดย ยูรีธมิกส์ "Ain't Nothin' Goin' on But the Rent" โดย เกว็น กูทรี และ คิส) (1991) 
 "Something Good" (ใช้แซมเพิลเพลงจาก เคต บุช "Cloudbusting") (1992) 
 "Believe in Me" (ใช้แซมเพิลเพลงจาก The Human League "Love Action (I Believe in Love)", Crown Heights Affair "You Gave Me Love" และ Sylvester's "Do Ya Wanna Funk?") (1993) 
 "I Want You" 
 "I Still Think of You" (1994) 
 "Ohio" 
 "Love Song" (2000) 
 "Funky Music (Sho Nuff Turns Me On)" (featuring Edwin Starr) (2000) 
 "Power To the Beats" (featuring Chuck D) และ แซมเพิลเพลงจาก "Enter Sandman" โดย Metallica) (2000)
 "Lost Vagueness" (featuring Chrissie Hynde) (2001)
 "Something Good '08" (2008)
# ทางหลวงแผ่นดินหมายเลข 2089
ทางหลวงแผ่นดินหมายเลข 2089 สายมวกเหล็ก–ลำนารายณ์ เป็นถนนสายหนึ่งของจังหวัดสระบุรี และจังหวัดลพบุรี มีระยะทางเฉพาะในความดูแลของกรมทางหลวงทั้งหมด 70.420 กิโลเมตร 
 รายละเอียดของเส้นทาง 
เส้นทางเริ่มจากถนนมิตรภาพ กิโลเมตรที่ 35 อำเภอมวกเหล็ก จังหวัดสระบุรี ในช่วงที่ผ่านเทศบาลตำบลมวกเหล็กมีชื่อว่า ถนนเทศบาล 1 เริ่มต้นทางหลวงแผ่นดินบริเวณหน้าที่ว่าการอำเภอมวกเหล็ก (กิโลเมตรที่ 0+180)  ผ่านอำเภอวังม่วง จังหวัดสระบุรี อำเภอพัฒนานิคม อำเภอท่าหลวง จังหวัดลพบุรี ข้ามแม่น้ำป่าสัก สิ้นสุดทางหลวงแผ่นดินบริเวณหน้าสถานีบริการน้ำมัน PTT Station ท่ามะนาว (กิโลเมตรที่ 70+600) แต่ถนนยังคงต่อไปจนสิ้นสุดเส้นทางที่ถนนสุรนารายณ์ กิโลเมตรที่ 73 (สี่แยกลำนารายณ์) อำเภอชัยบาดาล จังหวัดลพบุรี ตรงข้ามกับถนนคชเสนีย์ โดยถนนในช่วงสะพานข้ามแม่น้ำป่าสักถึงสี่แยกลำนารายณ์มีชื่อว่า ถนนท่ามะนาว
 เขตควบคุม 
ทางหลวงแผ่นดินหมายเลข 2089 แบ่งเขตควบคุมออกเป็น 4 ตอน ได้แก่ 
 ตอน  ชื่อตอน หลัก กม.  ระยะทาง (กม.) หมวดทางหลวง แขวงทางหลวง 0100 มวกเหล็ก - แสลงพัน 0+180 - 16+000 15.820 มวกเหล็ก สระบุรี 0200 แสลงพัน - คลองท่าข้าม 16+000 - 33+760 17.760 พัฒนานิคม ลพบุรีที่ 1 0301 คลองท่าข้าม - น้ำตกวังก้านเหลือง 33+760 - 58+000 24.240 ท่าหลวง ลพบุรีที่ 2 (ลำนารายณ์) 0302 น้ำตกวังก้านเหลือง - ลำนารายณ์ 58+000 - 70+600 12.600 ลำนารายณ์ ลพบุรีที่ 2 (ลำนารายณ์)

 รายชื่อทางแยก 

 

 สถานที่สำคัญบริเวณเส้นทาง 
 สวนรุกขชาติมวกเหล็กและน้ำตกมวกเหล็ก อำเภอมวกเหล็ก จังหวัดสระบุรี
 สถานีรถไฟมวกเหล็ก อำเภอมวกเหล็ก จังหวัดสระบุรี
 ที่ว่าการอำเภอมวกเหล็ก จังหวัดสระบุรี
 เทศบาลตำบลมวกเหล็ก อำเภอมวกเหล็ก จังหวัดสระบุรี
 อุโมงค์ต้นไม้ รอยต่อระหว่างอำเภอมวกเหล็ก และอำเภอวังม่วง จังหวัดสระบุรี
 เขื่อนป่าสักชลสิทธิ์ ครอบคลุมพื้นที่อำเภอวังม่วง จังหวัดสระบุรี อำเภอพัฒนานิคม อำเภอท่าหลวง และอำเภอชัยบาดาล จังหวัดลพบุรี
 สวนรุกขชาติวังก้านเหลืองและน้ำตกวังก้านเหลือง รอยต่อระหว่างอำเภอท่าหลวง และอำเภอชัยบาดาล จังหวัดลพบุรี
 ที่ว่าการอำเภอชัยบาดาล จังหวัดลพบุรี
 เทศบาลตำบลลำนารายณ์ อำเภอชัยบาดาล จังหวัดลพบุรี
 ตลาดลำนารายณ์ อำเภอชัยบาดาล จังหวัดลพบุรี
# จักรพรรดิกัลบา
แซร์วิอุส ซุลปิกิอุส กัลบา ไกซาร์ เอากุสตุส  เป็นจักรพรรดิองค์ที่ 6 แห่งจักรวรรดิโรมันและเป็น จักรพรรดิโรม องค์แรกแห่งยุคที่เรียกว่า ปีสี่จักรพรรดิ ทรงขึ้นครองราชย์สืบต่อจาก จักรพรรดิเนโร เมื่อวันที่ 8 มิถุนายน ค.ศ. 68  เดิมเป็นแม่ทัพในกองทัพของจักรพรรดิเนโร  และยกทัพเข้ามารัฐประหารในกรุงโรม อันเนื่องจากความสับสนวุ่นวายของบ้านเมืองปลายรัชสมัยของจักรพรรดิเนโร แต่ทรงครองราชย์ได้ไม่ถึงปีก็ทรงถูกปลงพระชนม์เมื่อวันที่ 15 มกราคม ค.ศ. 69 ขณะพระชนม์ได้ 70 พรรษา
# วิวาลาวิดาออร์เดธแอนด์ออลฮิสเฟรนส์
วิวาลาวิดาออร์เดธแอนด์ออลฮิสเฟรนส์  เป็นผลงานสตูดิโออัลบั้มชุดที่ 4 ของวงดนตรีแนวออลเทอร์นาทิฟร็อกจากอังกฤษ โคลด์เพลย์ ออกจำหน่ายในเดือนมิถุนายน พ.ศ. 2551 มีซิงเกิลจากอัลบั้มนี้ 4 ได้แก่ "Violet Hill" กับ "Viva la Vida" ในเดือนพฤษภาคม พ.ศ. 2551 และ "Lovers in Japan" กับ "Lost!" ในเดือนพฤศจิกายน พ.ศ. 2551 โดยซิงเกิล "Viva la Vida" ถือเป็นเพลงแรกของวงที่ขึ้นอันดับ 1 ทั้งในสหรัฐอเมริกาและสหราชอาณาจักรColdplay topped the UK and US singles chart for the first time

อัลบั้มประสบความสำเร็จทางด้านเสียงวิจารณ์และการตลาด และยังได้รับรางวัลแกรมมี่ในปี 2009 ในสาขาอัลบั้มร็อกยอดเยี่ยม วิวาลาวิดาออร์เดธแอนด์ออลฮิสเฟรนส์ ยังเป็นอัลบั้มที่ขายดีที่สุดในปี 2008 อีกด้วยสถิติ ifpi ยอดขาย 50 อันดับแรกประจำปี ค.ศ. 2008  เรียกข้อมูลวันที่ 27 มิถุนายน พ.ศ. 2552

ภาพหน้าปกอัลบั้ม ออกแบบโดยแทปปิน กอฟตัน โดยนำมาจากภาพเขียนสีน้ำมัน "เสรีภาพนำประชาชน" (La liberté guidant le peuple) ของเออแฌน เดอลาครัว ที่กล่าวถึงการปฏิวัติเดือนกรกฎาคม ล้มล้างพระเจ้าชาร์ลส์ที่ 10 แห่งฝรั่งเศสในปี ค.ศ. 1830
# ธัมเมกขสถูป
ธัมเมกขสถูป  เป็นสถูปเก่าแก่ในพระพุทธศาสนา ที่ตั้งอยู่ที่สารนาถ รัฐอุตตรประเทศ 

 ประวัติ 
ธัมเมกขสถูปเป็นพระสถูปที่พระเจ้าอโศกมหาราช โปรดให้สร้างขึ้นตรงจุดที่เชื่อกันว่าพระโคตมพุทธเจ้าทรงแสดงธัมมจักกัปปวัตนสูตรแก่ปัญจวัคคีย์
# แอชลีย์ จัดด์
แอชลีย์ จัดด์  เกิดเมื่อวันที่ 19 เมษายน ค.ศ. 1968 เป็นนักแสดงชาวอเมริกัน เป็นที่รู้จักในบทผู้หญิงแกร่งหลายเรื่อง อย่างในภาพยนตร์เรื่อง Ruby in Paradise, Kiss the Girls, Double Jeopardy และ High Crimes
# เปร์เซโปลิส (แก้ความกำกวม)
เปร์เซโปลิส   เป็นเมืองโบราณ อดีตเมืองหลวงของเปอร์เซีย สามารถหมายถึง
 แพร์ซโพลิส (หนังสือการ์ตูน) หนังสือการ์ตูนอัตชีวประวัติของมาร์จอเน่ ซาทราพิ
 แพร์ซโพลิส (ภาพยนตร์) ภาพยนตร์แอนิเมชัน สร้างจากหนังสือการ์ตูน
# พระเจ้าการ์โลสที่ 2 แห่งสเปน
พระเจ้าการ์โลสที่ 2 แห่งสเปน (6 พฤศจิกายน ค.ศ. 1661 – 1 พฤศจิกายน ค.ศ. 1700) เป็นผู้ปกครองราชวงศ์ฮาพส์บวร์คพระองค์สุดท้ายของจักรวรรดิสเปน ทรงเป็นที่จดจำได้ดีที่สุดกับความพิการทางพระวรกายและสงครามสืบราชบัลลังก์สเปนหลังสวรรคต รัชกาลของพระเจ้าการ์โลสมักถูกมองว่าเป็นหนึ่งในความเสื่อมโทรมที่มีการจัดการอย่างไรก็ตาม หลายประเด็นที่สเปนเผชิญในช่วงเวลานี้สืบทอดมาจากบรรพบุรุษของพระองค์ และนักประวัติศาสตร์บางคนได้เสนอมุมมองที่สมบูรณ์มากขึ้น

 พระราชประวัติ 
พระเจ้าการ์โลสที่ 2 เป็นพระราชโอรสพระองค์เดียว ทีมีพระชนม์ชีพอยู่ของพระเจ้าเฟลิเปที่ 4 แห่งสเปน และมารีอานาแห่งออสเตรีย เมื่อพระราชบิดาสวรรคตในปี ค.ศ. 1665 เจ้าชายการ์โลสราชโอรสองค์เดียวของพระองค์ชันษาเพียง 3 พรรษา จึงเสด็จขึ้นครองราชย์แทนทรงพระนามว่า พระเจ้าการ์โลสที่ 2 ทรงอภิเษกทั้งหมด 2 ครั้งกับ มารี-หลุยส์แห่งออร์เลอ็อง และ มารีอา อันนาแห่งน็อยบวร์ค เสด็จสวรรคตก่อนวันคล้ายวันพระราชสมภพเพียง 5 วันคือวันที่ 1 พฤศจิกายน ค.ศ. 1700 ขณะพระชนมพรรษาเพียง 38 พรรษา ครองสิริราชสมบัติได้ 35 ปีสวรรคตโดยไร้รัชทายาท กษัตริย์สเปนสาย พระเจ้าการ์โลสที่ 1 จึงสิ้นสุดลง   
 อ้างอิง